National Railway Museum

National Railway Museum on Yorkin kaupungissa Englannissa sijaitseva Britannian rautateiden ja rautatiekaluston historiaa esittelevä museo. Vuonna 1975 perustettu museo voitti European Museum of the Year -palkinnon vuonna 2001. Museon kokoelmiin kuuluu yli 100 veturia ja 200 muuta raideliikennevälinettä, joista miltei kaikki on joko rakennettu tai ollut käytössä Isossa-Britanniassa. Lisäksi esillä on runsaasti muuta rautatieliikenteeseen liittyvää esineistöä. Kokoelmat ovat esillä yli 8 hehtaarin näyttelytiloissa Yorkin rautatieaseman lähellä. Museoon on vapaa pääsy. Lähteet Aiheesta muualla Kuvia tai muita tiedostoja aiheesta National Railway Museum Wikimedia Commonsissa Museon viralliset sivut (englanniksi)